บอร์ด MONO ไฟเขียวเพิ่มทุน PP จำนวน 308 ล้านหุ้น
บอร์ด MONO ไฟเขียวเพิ่มทุน PP จำนวน 308 ล้านหุ้น มูลค่าที่ตราไว้หุ้นละ 0.10 บาท กำหนดราคาเสนอขายไม่ตํ่ากว่าร้อยละ 90 ของราคาตลาดถัวเฉลี่ยของหุ้น
24 เม.ย. 2558

บริษัท โมโน เทคโนโลยี จำกัด (มหาชน)หรือ MONO ระบุว่า ที่ประชุมคณะกรรมการบริษัทมีมติอนุมัติให้ลดทุนจดทะเบียนของบริษัทฯ จำนวน 2.50 บาท จากทุนจดทะเบียนเดิมจำนวน 462,000,000 บาท เป็นทุนจดทะเบียนใหม่จำนวน 461,999,997.50 บาท โดยการตัดหุ้นจดทะเบียนที่ยังไม่ได้นำออกจำหน่ายจำนวน 25 หุ้น ซึ่งมีมูลค่าที่ตราไว้หุ้นละ 0.10 บาท เนื่องจากเป็นเศษหุ้นคงเหลือจากการจ่ายเงินปันผลเป็นหุ้นสามัญเมื่อวันที่ 24 กันยายน 2557
พร้อมกันนี้ยังอนุมัติการเพิ่มทุนจดทะเบียนอีกจำนวน 30,800,000 บาท แบ่งออกเป็นหุ้นสามัญจำนวน 308,000,000 หุ้น มูลค่าที่ตราไว้หุ้นละ 0.10 บาท จากทุนจดทะเบียนเดิมจำนวน 461,999,997.50 บาท เป็นทุนจดทะเบียนจำนวน 492,799,997.50 บาท แบ่งออกเป็นหุ้นสามัญ จำนวน 4,927,999,975 หุ้น มูลค่าหุ้นที่ตราไว้หุ้นละ 0.10 บาท เพื่อเพิ่มทุนการจดทะเบียนของบริษัทฯ แบบมอบอำนาจทั่วไป (General Mandate)
โดยการเพิ่มทุนแบบมอบอำนาจทั่วไป (General Mandate) จำนวน 30,800,000 บาท เพื่อเสนอขายแก่บุคคลในวงจำกัด โดยการออกและเสนอขายหุ้นสามัญของบริษัทจำนวน 308,000,000 หุ้น มูลค่าที่ตราไว้หุ้นละ 0.10 บาท (สิบสตางค์) เสนอขายแก่บุคคลในวงจำกัด กำหนดราคาเสนอขายไม่ตํ่ากว่าร้อยละ 90 ของราคาตลาดถัวเฉลี่ยของหุ้น